Deg tezrawt-agi nebɣa tamezwarut n tmezwura ad nesken ayen yura d wayen i dyesnulfa umaru-agi, syin akkin ad nwet ad nẓer amek yesawweḍ umaru ad yaru aṭas n tewsatin tiseklanin (ungalen, tamedyazt, tullisin, amezgun) d lesnaf n tirawin niḍen, netta urǧin yekcim ɣer uɣerbaz. Ad neɛreḍ ad nwali d acu-tent takkayin ɣef wayeg id-ttaεddayen yiḍrisen i yettaru umaru. D acu i tarrayin i yessemres deg tirawtin-is ? Ma yella yettaru yiwet n tikkelt kan aḍris neɣ yettalles-as tira ? Ma yella yettbeddil deg-s, d acu i yettbeddil ?